Diari Oficial de la Generalitat Valenciana


Sumari del DOGV 5908, del 05-12-2008 (2008/9743)

RESOLUCIÓ de 16 de juliol de 2008, del conseller d'Economia, Hisenda i Ocupació per la qual s'autoritza la incorporació parcial del Romanent de Tresoreria 2007 al Pressupost 2008, per a finançar la incorporació de romanents de crèdit per import de quaranta milions set-cents trenta-sis mil cinc-cents tres euros amb quaranta cèntims (45.021.336,40 €). Expediente 31.007/08.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5908

Data del DOGV
:   05-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9743


Data del document
:   16-07-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * modificació pressupostària

RESOLUCIÓ de 16 de juliol de 2008, del conseller d'Economia, Hisenda i Ocupació per la qual s'autoritza la incorporació parcial del Romanent de Tresoreria 2007 al Pressupost 2008, per a finançar la incorporació de romanents de crèdit per import de quaranta milions set-cents trenta-sis mil cinc-cents tres euros amb quaranta cèntims (49.070.553,40 €). Expediente 31.007/08. [2008/9743]  
La Llei 11/2006, de 27 de desembre, de Pressupostos de la Generalitat, per la qual es va aprovar el pressupost del SERVEF per a l'exercici 2007, incloïa en l'annex de Transferències i Subvencions la línia de subvenció X4437 per a finançar les operacions de capital amb una dotació inicial de 32.641.640 euros. A través d'estes línies es porten a terme, entre altres, actuacions cofinançades per fons de la Unió Europea: FSE i FEDER, en el marc del POCV 2000-2006, perquè és la Generalitat la responsable de la seua gestió.   
El pressupost de SERVEF es finança, a més, amb els fons que, actualment, distribuïx l'Inem-Servici públic d'Ocupació Estatal (SPEE) entre les comunitats autònomes amb competències transferides en l'àmbit laboral. I en concret per les ordres següents: per l'Ordre TAS /1979/2007, de 25 de juny (BOE núm. 159, de data 4 de juliol) s'assignaren a la Comunitat Valenciana 003.054.958 euros; per l'Ordre TAS/2769/2007 de 18 de setembre (BOE núm. 231, de 26 de setembre) per la qual es van distribuir territorialment fons addicionals per a formació contínua, es van assignar 8.842.083 euros a la Comunitat Autònoma Valenciana i per l'Ordre XWA2300/2007 de 14 de desembre per la qual es distribuïxen territorialment per a l'exercici econòmic 2007 subvencions per al programa d'ocupació amb suport com a mesura de foment d'ocupació de persones amb discapacitat en el mercat ordinari de treball, es van assignar a la Comunitat Valenciana 329.400 euros.  
En l'Ordre TAS/1979/2007 es va establir a més que, en aplicació d'allò disposat en l'article 86 de la Llei 47/2003 General Pressupostària, «els romanents de fons no compromesos resultants en finalitzar cada exercici, que es troben en poder de les comunitats autònomes, continuaran mantenint la destinació específica per al qual van ser transferits i es van utilitzar en l'exercici següent com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma».   
La Generalitat ha transferit, mensualment, l'import corresponent a les dotacions previstes, tant dels fons finalistes del Fons Social Europeu, com del FEDER, inclosa l'aportació condicionada i per part de l'INEM-SPEE ha lliurat els fons assignats a la Comunitat Valenciana.   
Una vegada finalitzat l'exercici 2007 s'ha comprovat que determinats expedients derivats de la gestió de programes cofinançats amb fons finalistes (FSE, INEM) han quedat en fase de compromís, per això el secretari autonòmic d'Ocupació i director general del SERVEF va sol·licitar la seua incorporació al Pressupost de 2008 per a finalitzar la seua gestió i retre posteriorment l'oportuna justificació dels fons ja rebuts.  
Vista la proposta del secretari autonòmic d'Ocupació i director general del SERVEF, els informes favorables de la Direcció General d'Economia-Servici del Fons Social Europeu de data 3 de juny de 2008 i de la Intervenció Delegada en el SERVEF de data 9 de juny de 2008 i tenint en compte l'informe del director general de Pressupostos i Despeses de data 4 de juliol de 2008 en què considera oportú i viable sols la incorporació dels romanents de crèdit en les línies/projectes i per les quantitats que figuren en l'annex.   
En aplicació d'allò disposat en l'article 30 de la Llei d'Hisenda Pública de la Generalitat Valenciana; en els articles 17 i 19 de la Llei 15/2007, de 27 de desembre, de Pressupostos de la Generalitat per a l'exercici 2008 i en el Decret 41/2001, de 27 de febrer, del Govern   
Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer. Autoritzar la incorporació a l'estat de despeses del Pressupost de 2008, els romanents de crèdits compromesos al tancament de l'exercici 2007, per un import de 17.426.393,40 euros, segons detall que es recull en el quadre annex.   
Segon. Autoritzar l'augment del Pressupost d'ingressos per import de 30.567.757,40 euros, en l'aplicació pressupostària 0415.3.9.17.97.8698.15389 Romanent de Tresoreria per incorporació de romanents.   
València, 16 de juliol de 2008.- El conseller d'Economia, Hisenda i Ocupació: Gerardo Camps Devesa.ANNEX  
  
\* \* \* \* \* \* \* \* \* \* \* \* \* \* \* \*  
Anexo  
